Решение на Общия съд от 10 юли 2024 г. — VT/Комисия
(Дело T-216/23)1
(Публична служба — Длъжностни лица — Набиране на персонал — Конкурс на общо основание EPSO/AD/380/19 — Решение името на жалбоподателя да не бъде включено в списъка на издържалите конкурса кандидати — Езиков режим — Равно третиране — Повторно провеждане на писмените изпити — Подбор по квалификации — Стабилност на състава на конкурсната комисия — Задължение за мотивиране)
Език на производството: италиански
Страни
Жалбоподател: VT (представител: M. Velardo, avocate)
Ответник: Европейска комисия (представители: C. Biz, E. Garello, L. Hohenecker, I. Melo Sampaio, G. Niddam и S. Romoli)
Предмет
С жалбата си на основание член 270 ДФЕС жалбоподателят иска да се отмени решението от 15 юли 2022 г., с което конкурсната комисия по конкурс на общо основание EPSO/AD/380/19 е решила след преразглеждане да не включи името му в списъка на издържалите конкурса кандидати, проведен с оглед на набирането на администратори със степен AD 7 в областта на международното сътрудничество и управлението на помощи за държави извън ЕС
Диспозитив
Отхвърля жалбата.
VT и Европейската комисия понасят направените от тях съдебни разноски.
____________
1     ОВ C 223, 26.6.2023 г.